
Π ΕΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση μεταφοράς συντελεστή δόμησης ακινήτου που βρίσκεται 
εντός του ρυμοτομικού σχεδίου δήμου Καλαμαριάς (Ν. Θεσ/ 

νίκης). 1 

Εγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Αθηναίων . 2 
Εγκριση μεταφοράς συντελεστή δόμησης ρυμοτομημένού ακινήτου 
που βρίσκεται εντός του ρυμοτομικού σχεδίου του δήμου Χαλαν¬ 
δρίου (Ν. Αττικής) .. 3 

Εγκριση τοπικού ρυμοτομικού σχεδίου στην εκτός του εγκεκριμένου 
ρυμοτομικού σχεδίου περιοχή του Δήμου Σαμίων (Ν. Σάμου) για 
την εκτέλεση επείγοντος στεγαστικού προγράμματος του Οργα¬ 
νισμού Εργατικής Κατοικίας «Σάμος I Βαθύ» και καθορισμός 
όρων και περιορισμών δόμησης αυτού. 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


( 1 ) 

Εγκριση μεταφοράς συντελεστή δόμησης ακινήτου που βρίσκεται εντός 
του ρυμοτομικού σχεδίου δήμου Καλαμαριάς (Ν. Θεσ/νίκης). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α’ 137). 

5. Την 12539/19.7.1990 συναίνεση ενώπιον του συμβολαιογρά¬ 
φου θεσ/νίκης Γεωργίου Αργυρίου Ματσούκα του Ιωάννη Πασχάλη 
αποκλειστικού κυρίου του παρακάτω περιγραφομένου ακινήτου. 

6. Τις 513/1990 και 362/1991 γνωμοδοτήσεις του Κεντρικού 
Συμβουλίου Χωροταξίας, Οικισμού και Περιβάλλοντος. 


7. Την οικ. 34332/3.10.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου- 
μένου με από από 29.5.1926 Δ/γμα (Α' 178), 26.10.1932 Δ/γμα 
(Α' 384), 21.7.1963 (Δ' 149) και 28.4.1966 Δ/γμα (Δ' 72) ακινήτου 
βαρυνομένου που βρίσκεται εντός του ρυμοτομικού σχεδίου του δήμου 
Καλαμαριάς (Ν. θεσ/νίκης) και ειδικότερα επί των οδών Χιλής και Ελ¬ 
λησπόντου, του οποίου την αποκλειστική κυριότητα έχει ο Ιωάννης Πα- 
σχάλής, όπως το βαρυνόμενο ακίνητο φαίνεται με στοιχεία 6 - 8 - 57ερ 
-9-10-11-6 στο σχετικό πρωτότυπο διάγραμμα σε κλίμακα 1:200, 
που θεωρήθηκε από τον προϊστάμενο της Δ/νσης Τοπογραφικών Εφαρ¬ 
μογών με την 3231/1992 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 135,60 τ.μ. 

β. Ποσοστό κάλυψης: 70%. 

γ. Συντελετής δόμησης: βάσει του οποίου πραγματοποιείται η μετα¬ 
φορά: 2,4. 

δ. Δομήσιμες επιφάνειες που αντιστοιχούν σ’ αυτό: 135,60 τ.μ. X 
2,4 = 325,44 τ.μ. 

ε. Μεταφερόμενες δομήσιμες επιφάνειες: 94,92 τ.μ. (135,60 τ.μ. X 
0,7 = 94,92 τ.μ.) από ισόγειο και 230,52 τ.μ. (325,44 τ.μ. - 94,92 
= 230,52 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Ιωάννη Πασχάλη για εμβαδόν 325,44 τ.μ. εκ των οποίων 
94,92 τ.μ. από ισόγειο και 230,52 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 












2150 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2151 


( 2 ) 

Εγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την 10544/26.3.1991 πράξη συναίνεσης ενώπιον της συμβο¬ 
λαιογράφου Αθηνών Ελένης Κατσαφάρου - Γιακουμάκη των Ευαγγέ¬ 
λου Ν. Κοϊθα ως πληρεξουσίου αντιπροσώπου και αντικλήτου της Έλ¬ 
λης - Ευρυδίκης Παπαδάτου - Μιχοπούλου, θεοδοσίας Σ. Σαμακοβλή 
ως πληρεξούσιας αντιπροσώπου και αντικλήτου της Κυριακής Σαμακο¬ 
βλή - Κολιάτσου, Μαριλένας Μιχοπούλου - Πάντου, Φωτίου Σ. Καλφα¬ 
ρέντζου ενεργούντος οι* εαυτόν και ασκών της γονική μέριμνα μετά της 
συζύγου του Ελισάβετ Λάμπρου Καλφαρέντζου των «ανηλίκων τέκνων 
τους Σπυρίδωνος Φ. Καλφαρέντζου και Δημητρίου Φ. Καλφαρέντζου, 
Αικατερίνης Ιουλίου Γιιαννουκάκη αποκλειστικών κυρίων του παρα¬ 
κάτω περιγραφομένου ακινήτου. 

7. Την 470/1990 γνωμοδότηση του Κεντρικού Συμβουλίου Χωρο- 
τοεξΐαις. Οικισμού και Περιβάλλοντος. 

8. Την 29615/9.5.1991 απόφαση του Υπουργού Περιβιάλλοντος, 
Χωροταξί «ας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του αρχιτέκτονος Γ. Δοντά επιβεβαίωση 
των εμπλεκομένων στον υπολογισμό του μεταφερομένου συντελεστή δό¬ 
μησης στοιχείων του ακινήτου που βρίσκεται επί της οδού Σόλωνος και 
Σίνα 26 του ρυμοτομικού σχεδίου Αθηνών με πρόταση του Υπουργού 
Περιβιάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 


ρυνομένου), που βρίσκεται επί των οδών Σόλωνος και Σίνα 26 του ρυ¬ 
μοτομικού σχεδίου του δήμου Αθηναίων (Ν. Αττικής) και έχει χαρακτη- 
ρισθεί ως διατηρητέο με την 52743/3732/16.7.1990 απόφαση του 
Υπουργού Περιβιάλλοντος, Χωροταξίας και Δημ. Έργων (Δ' 415) του 
οποίου την αποκλειστική κυριότητα έχουν οι παραπάνω συναινούντες 
στη μεταφορά του συντελεστή δόμησης, όπως το βαρυνόμενο ακίνητο 
φαίνεται με στοιχεία Α, Β, Γ, Δ, Α στο σχετικό πρωτότυπο διάγραμμα 
σε κλίμακα 1:500 που θεωρήθηκε από τον προϊστάμενο της Δ/νσης Το¬ 
πογραφικών Εφαρμογών με την υπ’ αριθ. 90608/1991 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 192,12 τ.μ. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτό είναι: 192,12 X 
4,2 = 806,46 τ.μ. 

ε. Δομημένη επιφάνεια: 356,89 τ.μ. (176,93 τ.μ. στο ισόγειο και 
143,30 τ.μ. στον όροφο και 36,66 τ.μ. στο πατάρι). 

στ. Μεταφερόμενη δομήσιμη επιφάνεια: 806,90 τ.μ. - 356,89 τ.μ. 
= 450,01 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Κυριακής Κολιάτσου, Έλλης - Ευριδίκης Μιχοπούλου, Αι¬ 
κατερίνης Γιαννουκάκη, Μαριλένας Μιχοπούλου, Φωτίου Καλφαρέ¬ 
ντζου και των ανηλίκων τέκνων του Σπυρίδωνος Φ. Καλφαρέντζου και 
Δημητρίου Φ. Καλφαρέντζου για εμβαδόν 450,01 τ.μ. (από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 





ΧΡΟΝΟΣ; ΜΕΛΕΤΗΣ 

(3) 

Εγκριση μεταφοράς συντελεστή δόμησης ρυμοτομημένου ακινήτου που 

βρίσκεται εντός του ρυμοτομικού σχεδίου δήμου Χαλανδρίου (Ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά όργανα» (Α’ 137). 

5. Την 85676/20.6.1991 πράξη συναίνεσης ενώπιον του συμβο¬ 
λαιογράφου Αθηνών Νικολάου θεοδώρου Δανηλάτου των Αικατερίνης 
Αργύρη, Γεωργίας Μικρουλέα και Κων/νου Μικρουλέα ενεργούντος 
ως πληρεξουσίου της Ανθής Νίχοφ - Αργύρη, αποκλειστικών κυρίων 
του παρακάτω περιγραφομένου ακινήτου. 

6. Την 251/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

7. Την 34005/13.9.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυμοτομουμένου 
με το από 17.1.1979 Δ/γμα (Δ 114), ακινήτου (βαρυνομένου) που 
βρίσκεται εντός του ρυμοτομικού σχεδίου του δήμου Χαλανδρίου (Ν. 
Αττικής) και ειδικότερα επί της οδού Εδέσσης, του οποίου την αποκλει¬ 
στική κυριότητα έχουν οι Αικατερίνη Αργύρη, Ανθή Αργύρη και Γεωρ¬ 


γία Αργύρη - Μικρουλέα, όπως το βαρυνόμενο ακίνητο φαίνεται με 
στοιχεία 41-27-211-39- 41 στο σχετικό πρωτότυπο διάγραμμα σε 
κλίμακα 1:500, που θεωρήθηκε από τον προϊστάμενο της Δ/νσης Το¬ 
πογραφικών Εφαρμογών με την 3227/1992 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 106,40 τ.μ. 

β. Ποσοστό κάλυψης: 40%. 

γ. Συντελετής δόμησης: βάσει του οποίου πραγματοποιείται η μετα¬ 
φορά: 0,9. 

δ. Δομήσιμες επιφάνειες που αντιστοιχούν σ’ αυτό: 106,40 τ.μ. X 
0,9 = 95,76 τ.μ. 

ε. Μεταφερόμενες δομήσιμες επιφάνειες: 42,56 τ.μ. (106,40 τ.μ. X 
0,4 = 42,56 τ.μ.) από ισόγειο και 53,20 τ.μ. (95,76 τ.μ. - 42,56 = 
53,20 τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αικατερίνης Αργύρη, Ανθής Νίχοφ - Αργύρη και Γεωργίας 
Αργύρη - Μικρουλέα για εμβαδόν 95,76 τ.μ. εκ των οποίων 42,56 τ.μ. 
από ισόγειο και 53,20 τ.μ. από ορόφους. 

| Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

Εγκριση τοπικού ρυμοτομικού σχεδίου στην εκτός του εγκεκριμένου ρυ¬ 
μοτομικού σχεδίου περιοχή του Δήμου Σαμίων (Ν. Σάμου) για την 
εκτέλεση επείγοντος στεγαστικού προγράμματος του Οργανισμού 
Εργατικής Κατοικίας «Σάμος I Βαθύ» και καθορισμός όρων και πε¬ 
ριορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παρ. 13 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α’ 4). 

2. Τις διατάξεις των άρθρων 3 και 70 του Ν.Δ/τος της 17.7.1923 
«Περί σχεδίων πόλεων κ.λπ.» (Α' 228) όπως μεταγενέστερα τροποποιή¬ 
θηκαν και συμπληρώθηκαν. 

3. Τις διατάξεις των άρθρων 7,8 και 9 του Ν. 1577/1985 «Γενικός 
Οικοδομικός Κανονισμός» (Α’ 210) όπως τροποποιήθηκαν με το άρθρο 
13 (παρ. 1,2,3) του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (Ο.Κ.Χ.Ε.) και άλλες σχετικές διατάξεις 
(Α' 141) και με το άρθρο 1 (παρ. 3 και 4) του Ν. 1772/1988 «Τροπο¬ 
ποίηση διατάξεων του Ν. 1577/1985 «Γ.Ο.Κ.» και άλλες διατάξεις» 
(Α' 91). 

4. Τις διατάξεις του άρθρου 23 παρ. 1 εδ. ιδ. του Ν. 1558/1985 
«Κυβέρνηση και Κυβερνητικά όργανα» (Α' 137). 

5. Τις 72/1990 και 137/1990 γνωμοδοτήσεις του Δημοτικού 
Συμβουλίου Σαμίων. 

6. Τις 370/1991 και 594/1991 γνωμοδοτήσεις του Κεντρικού 
Συμβουλίου Χωροταξίας Οικισμού και Περιβάλλοντος. 

7. Την 756/1991 γνωμοδότηση του Συμβουλίου της Επικράτειας 

με πρόταση του Τπουργού Περιβάλλοντος Χωροταξίας και Δημ. Έρ¬ 
γων, αποφασίζουμε: ( 

1. Εγκρίνεται τοπικό ρυμοτομικό σχέδιο στην εκτός του εγκεκριμέ¬ 
νου ρυμοτομικού σχεδίου περιοχή του Δήμου Σαμίων (Ν. Σάμου) με τον 
καθορισμό χώρου για την εκτέλεση επείγοντος στεγαστικού προγράμ¬ 
ματος του Οργανισμού Εργατικής Κατοικίας (Ο.Ε.Κ.) «Σάμος I Βαθύ» 
με την δημιουργία: 


α) των υπ’ αριθ. 1, 2 και 3 οικοδομικών τετραγώνων για την ανέ¬ 
γερση κατοικιών. 

β) τη δημιουργία χώρων κοινοχρήστου πρασίνου, οδών, πεζοδρό¬ 
μων, χώρου στάθμευσης αυτοκινήτων, αίθουσας συγκεντρώσεων. 

όπως οι ρυθμίσεις φαίνονται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 1253/1992 πράξη του και που 
αντίτυπό του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που βρίσκονται 
στα παραπάνω δημιουργούμενα οικοδομικά τετράγωνα επιβάλλεται 
προκήπιο πλάτους δύο (2,00) μέτρων, όπως φαίνεται στο σχετικό διά- 
γραμμα. 

Άρθρο 3 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το προηγούμενο άρθρο ορίζονται ως εξής: 

1. Μέγιστο ποσοστό κάλυψης των υπ’ αριθ. 1, 2, 3 οικοδομικών τε¬ 
τραγώνων και της αίθουσας συγκεντρώσεων 40% της επιφάνειας τους. 

2. Συντελεστής δόμησης: έξι δέκατα (0,6). 

3. Μέγιστο επιτρεπόμενο ύψος των κτιρίων: 

α) των υπ’ αριθ. 1, 2, 3 οικοδομικών τετραγώνων οκτώ και μισό 
(8,50) μέτρα. 

β) της αίθουσας συγκεντρώσεων: πέντε και μισό (5,50) μέτρα. 

Πάνω από το μέγιστο ύψος των κτιρίων επιβάλλεται η κατασκευή 
στέγης. 

Άρθρο 4 

Η ισχύς του παρόντος διατάγματος αρχίζει από τη δημοσίευσή τους 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

„ Αθήνα, 20 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 










